Национален център за контакт по програма „Европа за гражданите” ще участва в заключителните мероприятия по проект „Мир”

Национален център за контакт по програма „Европа за гражданите” ще вземе участие в заключителното събитие по проект „Мир”, което ще се проведе в град Плевен на 3 май 2017 год.
Събитието включва Европейски празник на открито под мотото „Мир в многообразна и единна Европа”, както и международна конференция за прилагане на мерки и дейности за гарантиране свободата и човешките права и ограничаване прояви на расизъм и нетърпимост. Очаква се приемането на своеобразна Харта за човешките права, която да отразява настоящата ситуация и предизвикателства  в държавите-членки. 
Проект “Мир” на Учебна работилница “Европа”  е избран за финансиране през 2015 год. от Направление 1 “Европейска памет за миналото” на програма “Европа за гражданите”. Проектът допринася за по-доброто разбиране на историята и разнообразието на Съюза, поощрява толерантността, взаимното разбирателство, междукултурния диалог и поставя специален фокус върху подрастващото поколение. 
Проектът се изпълнява от Учебна работилница “Европа” в партньорство с  Румъно-германска фондация за професионално обучение (Тимишоара, Румъния),  „Заедно в Европа” (Люнебург, Германия),  „Правото в Европа” (Йена, Германия) и Дружество за европейска съвест (Марибор, Словения).
Повече информация за проект “Мир”: www.frieden-bg.eu 
Повече информация за дейността на Учебна работилница “Европа”: http://lernwerkstatt-bg.eu/ 

